ایران‌دا اعتراضلار‌دا ایشتیراک ائد‌نلره قارشی گئچیریله‌ن محکمه‌لرده ایکینجی اؤلوم حؤکمو وئریلدی.
تهران‌دا باشلایان اعتراضلارا قاتیلان و "اغتیشاش تؤرتمکله" سوچلانان بیر چوخ گؤستریچینین محکمه‌سی داوام ائدرکه‌ن، تهران انقیلاب محکمه‌سی بیر نفری داها اعدام جزاسینا محکوم ائتدی.
ایران یارغیسینا باغلی میزان خبر آژانسین‌دا یاییملانان خبرده، یارغی باشقانی غلامحسین محسنی اژه‌ی‌نین تاپشیریغی ایله، "سرعتله، سوروش عدالت و حقوق اساسیندا دورما پروسه‌سینین باشلادیغی، متهملرین محاکیمه‌سینین داوام ائتدیگی" بیلدیریلدی.
بازار گونو تهران انقیلاب محکمه‌سی طرفیندن متهملردن بیرینین اعدام جزاسی، ۵ متهمین ایسه ۵ ایلد‌ن ۱۰ ایله قدر حبس جزاسی وئریلدیگینی خاطیرلادتیلان خبرده، کیملیک بیلگیلری بیلدیریلمه‌دن، تهران انقیلاب محکمه‌سینین داها ۱ گؤستریچییه "قورخو و انفعالا سبب اولاجاق شکیلده سویوق سلاح قوللاناراق درولته ساواش آچماق" سوچوندان اعدام جزاسینا محکوم ائدیلدیگی بیلدیریلدی.
بو قرارلا، اعتراضلار‌دا ایشتیراک ائتدیکلری اوچون اعداما محکوم ائدیله‌نلرین ساییسی ایکییه یوکسلدی.
